Mini fagprøve – en tværfaglig opgave 

Hvorfor denne opgave?
I skal arbejde med en ”mini-fagprøve”, som gør jer klar til jeres egen fagprøve.

Jeres uddannelse er en erhvervsuddannelsen, og det er derfor vigtigt, at I kan se en sammenhæng mellem dét I arbejder med i jeres praktikvirksomheder, og dét vi arbejder med på skoleforløbene. Derfor giver denne opgave jer mulighed for at inddrage det, I kender fra jeres arbejdshverdag. 


Hvad er det I skal?
I skal i projektform arbejde med emnet: 

”Hvordan kan vi påvirke organisationens samlede kvalitet, når vi kommunikerer med brugerne/borgerne eller kollegerne?”
 
Det sker gennem en praktisk øvelse, hvor I arbejder i grupper på 2-3 personer. Gruppevis skal I udarbejde et informativ og gennemarbejdet informationsmateriale om et emne, som I selv vælger.

Der udarbejdes rigtig meget informationsmateriale i det danske samfund. I vil sandsynligvis også på et tidspunkt i jeres karriere i det offentlige skulle udarbejde noget informationsmateriale. Opgaven er derfor at lave et materiale, der kan have karakter af en vejledning, en pjece/brochure, indhold til en hjemmeside eller andet, som I har behov for på din/jeres arbejdsplads.

Der kan vælges frit mellem alle relevante emner. I må dog ikke vælge at skrive om et emne, som I regner med at skrive fagprøve om, når den tid kommer. Følgende er kun eksempler til inspiration: 

”Vejledning – evt. videovejledning – om et emne”
”Folder om ferieindberetning”
”Folder om håndtering om vold på arbejdspladsen”
”Guide til hjælpemiddelcentralen”
”Folder om registrering af fravær”
”Vejledning til bestilling af erstatningskort”
”Tidsbestilling i borgerservice”
”Informationsfolder om genåbning af rådhuset i Viborg”
”Skimmelsvamp i XX”
”Størrelsesvejledning af uniformer til praktikanter og linneddepotet”
”Regulering af måger”
”Postvejledning til elever og andre interesserede”
”Problematikken vedr. telefonspeak”
”Nye medarbejdere – folder”
”Mistede genstande på sygehuset”
”Folder til medicinstuderende”
”Proceduretilladelser”
”Vejledning (folder) til affaldssortering i Regionshuset i Viborg/RM”
”Elev – velkommen til kriminalforsorgen”
”Velkomstprocedure og velkomst folder pjece til elever”
”Folder om overleveringssamtalen når elever skifter afdeling”
”Miniguide om GDPR i IT-afdelingen”
”Tiltrækning af nye borgere til Skive Kommune”
”Folder om regionsrådssalen i Viborg”
”Informationsfolder til pårørende i forbindelse med dødsfald”
”Undgå at blive social bedrager”
”Information fra kantinen om ændrede åbningstider og ændret sortiment”
”Snerydning i N-købing – hvad gør kommunen, og hvad gør jeg som husejer?”
”Information til bibliotekets børnelånere om, at lånetiden skal overholdes”
”Instruks til skoleelever på besøg ved x-by kaserne”
”Digitale lønsedler – hvad er det?”
”Patienttransport – hvordan og hvornår?”
”Opbygning af App til kommende og nuværende elever”
”Folder om anmeldelse af rotter”
”Brochure til nye tilflyttere”

I bestemmer selv, hvad I informerer om – men der skal være en sammenhæng til jeres arbejdsplads. 

Emnet skal naturligvis tages fra jeres arbejdshverdag – det skal være et område, I kender til og som er relevant for kontoruddannelsen i offentlig administration. Det er også tanken med den endelige fagprøve.


Hvordan gør vi det?
Sørg først for en grundig idébearbejdning for at finde et relevant emne.

Lav en grundig problemformulering – tænk tilbage fra dataindsamling fra 2. skoleperiode samt det materiale, der er lagt ind i LearnSpace. Hvad er det for et emne/problem, I vil arbejde med, hvilke problemer/spørgsmål vil I arbejde med i forhold til emnet, og hvilke resultater/mål/svar forventer I at nå med arbejdet? Brug også fagprøvekompendium, som ligger i LearnSpace.

I denne fase skal I også inddrage de forskellige metoder og teorier – det bliver et kernepunkt i forbindelse med fagprøven – I har lært om indtil nu i de forskellige fag på skoleforløbene. Der er mange forskellige overvejelser I kan gøre jer hér, f.eks.: 

· Hvem er målgruppen? (faget kommunikation)
· Hvordan skal vores skriftlige kommunikation tilrettelægges? (faget kommunikation)
· Hvilke dataindsamlingsmetoder kan med fordel benyttes? (faget organisation og samarbejde)
· Hvordan vil denne pjece påvirke de 3 kvalitetstyper? (faget organisation og samarbejde)
· Er der noget lovgivning vi skal tage hensyn til? (faget lovgivning)
· Hvor mange ressourcer – økonomiske/medarbejderressourcer skal vi bruge på dette tiltag – vil denne pjece i sidste ende måske kunne spare arbejdspladsen for ressourcer på den ene eller anden måde? (faget politik og økonomi)
· Hvordan kan AI som værktøj inddrages? 

Materialet kan laves i PowerPoint.


Opgaven lyder enkel. Det er den ikke…
At give borgerne/kollegaer informationer af høj kvalitet kræver præcision i sprog og indgående layoutmæssige overvejelser tillige med analyse af modtagerforventninger og læsevenlighed. Brug hinanden som sparringspartnere og vær konstruktivt kritiske over for jer selv og hinanden gennem hele arbejdsprocessen.


Hvad forventer vi mere…? 
En fremlæggelse på 5-7 minutter på klassen – i PowerPoint, hvor I redegør for ideerne bag jeres produkt. 
(I bliver stoppet efter 7 min)

Fremlæggelsen skal ikke genfortælle produktet! – fremlæggelsen skal fortælle om de metode- og teoriovervejelser, I har gjort jer – det bliver også et kernepunkt i forbindelse med fagprøven og den mundtlige eksamen, hvor der skal laves en perspektivering.

Fremlæggelsen kan fx indeholde overvejelser om:

· Hvem er målgruppen? Hvordan vil vi ”ramme” dem?
· Hvordan skal vores skriftlige kommunikation tilrettelægges – herunder fx hvorfor dette sprog, layout?
· Hvordan er kommunikationssituationen – hvilken kommunikationsmiddel anvender I og hvordan?
· Hvilke dataindsamlingsmetoder kan med fordel benyttes?
· Hvordan vil dette materiale påvirke de 3 kvalitetstyper?
· Hvordan skal det distribueres?
· Hvilke kvalitetskriterier- eller standarder har vi opsat, inden vi udarbejdede materialet – fx hvor lang må den være, sidetal, lix-tal, test af materialet?
· Er der noget lovgivning vi skal tage hensyn til?
· Kan det bruges i virkeligheden?
· Andre overvejelser I vil videregive til klassen?
· Har I lavet et produkt, prototype I vil vise?

Der er mange andre relevante teorier og overvejelser, som man kan fortælle om ved fremlæggelsen – så ovennævnte er ikke en facitliste som skal besvares kronologisk!

I skal fremlægge jeres forslag, materialet – produkt og oplæg næste gang vi ses.

Navngiv hvem gruppen består af feedback af underviser og deltagere fra holdet efter fremlæggelsen.

Fremlæggelser på klassen. Alle forventes at bidrage med feedback til dem, der fremlægger.

Underviserne

